Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: kell érteni, a tv. módosításáról rendelkező 1997. évi L. törvény 69. §-ának (6) bekezdésében foglaltak figyelembevételével.
Paragraph Index: 714

101. § A Vhr. 142. §-ának (1) és (6) bekezdése helyébe a következő rendelkezés lép: „(1) A belföldi forgalom számára való vámkezelés során az áruátengedésről normál eljárásban — az összevont árunyilatkozat adás kivételével — a vámvizsgálatot követően kell dönteni. Az áruátengedés alatt a vámárunak a vámfizetésre kötelezett vámárunyilatkozaton megjelölt telephelyére — a változatlan állapotban való megőrzés kötelezettségével és amennyiben a vámterhet biztosítani kell, annak biztosításával — történő elszállítást kell érteni.” „(6) Az összevont árunyilatkozatot legkésőbb az engedélyben meghatározott összevonási időszak leteltét követő harmadik munkanapon be kell nyújtani. Az összevont árunyilatkozat alapján végzett belföldi forgalom számára történő vámkezelést az engedélyezett összevonási időszak utolsó napján érvényes szabályok szerint kell elvégezni.”

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes